cyanic-selkie/wikianc huggingface dataset:
Dominik Windisch
Vuonna 2008 Windisch saavutti viestipronssia nuorten MM-kilpailuissa Ruhpoldingissa. Ruhpoldingin MM-kilpailuissa 2012 hän sijoittui miesten viestissä neljänneksi. Nové Měston MM-kilpailuissa 2013 Windisch oli normaalimatkalla 18:s ja sekaviestissä neljäs. Sotšin olympialaisissa 2014 Windisch hiihti kolmannen osuuden Italian pronssia saavuttaneessa sekaviestijoukkueessa. Pikakilpailussa hän oli 11:s, takaa-ajossa ja yhteislähtökilpailussa 25:s sekä miesten viestissä viides. Oslon MM-kilpailuissa 2016 hän sijoittui yhteislähdössä neljänneksi ja pikakilpailussa viidenneksi. Pyeongchangin talviolympialaisissa 2018 Windisch sai pronssia pikakilpailussa sekä sekaviestissä, ja oli takaa-ajossa 16:s yhteislähdössä 17:s ja normaalimatkalla 50:s. Östersundin MM-kilpailuissa 2019 hän voitti kultaa yhteislähdössä ja pronssia sekaviestissä. Anterselvan MM-kilpailuissa 2020 hän saavutti hopeaa sekaviestissä ja oli neljästoista yhteislähdössä. Pokljukan MM-kilpailuissa 2021 hän kuului kuudenneksi sijoittuneeseen viestijoukkueeseen. Pekingin talviolympialaisissa 2022 hän sijoittui viidenneksi yhteislähdössä, seitsemänneksi viestissä, 14:nneksi normaalimatkalla, 26:nneksi takaa-ajossa ja 30:nneksi pikamatkalla.
Windisch voitti ensimmäisen ampumahiihdon maailmancupin osakilpailun kaudella 2015–2016 Canmoren yhteislähdössä. Sitä ennen hän oli parhaimmillaan ollut viides Sotšin pikakilpailussa kaudella 2012–2013. Hän sijoittui kolmanneksi Oberhofin pikakilpailussa ja takaa-ajossa kaudella 2016–2017.
Akash
Akash on intialainen ilmatorjuntaohjusjärjestelmä. Järjestelmän suunnittelu alkoi vuonna 1983, mutta se otettiin käyttöön Intian ilmavoimissa vasta vuonna 2012 ja Intian armeijassa vuonna 2015. Järjestelmän kantama on noin 30 kilometriä.
Ominaisuudet
Akashin kantama on noin 30 kilometriä ja se vastaa toiminnaltaan venäläistä BUK M1 -järjestelmää, sekä Raytheonin MIM-104 Patriot- ja kiinalaista Kai Shan-1-järjestelmää. Armeijan versio ohjuksesta on asennettu T-72-taistelupanssarivaunun alustalle, kun taas ilmavoimien ohjusjärjestelmät on asennettu Tata-kuorma-autoille.
Hinterkaifeck
Hinterkaifeck oli Saksassa sijaitseva maatila, jolla tapahtui perjantaina 31. maaliskuuta 1922 yksi Saksan tunnetuimpia ja yhä selvittämättä oleva usean ihmisen surma. Teossa sai surmansa kuusi ihmistä. Tekoaseena oli kuokka. thumb|259x259px|Hinterkaifeck thumb|259x259px|Hinterkaifeckin muistomerkki (48.593150 N, 11.319371 E). Uhrit olivat (suluissa ikä): talon isäntä Andreas Gruber (63), hänen vaimonsa Cäzilia (72), heidän leskityttärensä Viktoria Gabriel (35), Viktorian lapsi Cäzilia (7), Josef (2) sekä talon uusi piika Maria Baumgartner (44).
Yushin Okami
Yushin Okami (, s. 21. heinäkuuta 1981 Kanagawan prefektuuri) on japanilainen vapaaottelija. Hän on otellut urallaan enimmäkseen UFCssä, sen lisäksi Okami otteli Pridessa ja Pancrasessa. Hän otteli kerran UFC:n keskisarjan mestaruudesta, mutta hävisi Anderson Silvalle teknisellä tyrmäyksellä.
Hinterkaifeck
Rikos
Muutama päivä ennen surmia talon isäntä Gruber kertoi naapureilleen havainneensa lumessa jalanjälkiä, jotka tulivat viereisestä metsästä maatilalle. Hän ei havainnut jalanjälkiä takaisin päin, eikä kukaan tiennyt kenenkään ulkopuolisen käyneen syrjäisellä maatilalla. Hänen kerrottiin myös kuulleen ullakolta askelten ääniä. Tilalta löytyi myös tuntemattomia sanomalehtiä. Lisäksi talon avain oli kadoksissa ennen murhia.
Puoli vuotta aiemmin tilan piika jätti tilan väitettyään, että tilalla kummittelee. Uusi piika, Maria Baumgartner (44), saapuikin tilalle 31. maaliskuuta 1922, vain tunteja ennen surmaa (joskin tarkka tapahtuma-aika on tuntematon).
Teon tekotavasta on muutamia teorioita, joista yksi uskottavimmista on se, että uhrit houkuteltiin yksi kerrallaan latoon, jossa heidät surmattiin. Tämän jälkeen surmaaja olisi tappanut talossa sisällä nukkuneet Josefin sekä Maria Baumgartnerin.
Rikos huomattiin viiden päivän kuluttua, 4. huhtikuuta, kun naapurit menivät tilalle ihmeteltyään, että yhtäkään talon asukasta ei ollut nähty muutamaan päivään. Naapurit kuitenkin kertoivat nähneensä talon savupiipusta nousseen savua viikonlopun aikana. Tilan karja oli myös ruokittu.
Tutkimukset
Teon motiiviksi arveltiin ryöstöä, mutta talon rahakätkön löydyttyä arveltiin ettei ryöstö voinut olla motiivina. Talossa pidemmän aikaa ollut henkilö olisi taatusti halutessaan sen löytänyt.
Ruumiinavauksissa todettiin Cäzilian olleen elossa muutamia tunteja teon jälkeen.
Rikosta yritettiin selvittää vuonna 2007 nykyaikaisilla menetelmillä, mutta tutkimukset päättyivät siihen lopputulokseen, ettei niin kauan aikaa sitten tapahtunutta rikosta voitu enää selvittää.
Jean Kambanda
Jean Kambanda (s. 1955) on ruandalainen poliitikko, joka toimi maan pääministerinä 9. huhtikuuta – 19. heinäkuuta 1994. . Kambanda on etniseltä taustaltaan hutu. Hänet tuomittiin elinkautiseen vankeusrangaistukseen toimistaan Ruandan kansanmurhan aikana.
Kambanda nousi valtaan edeltäjänsä Agathe Uwilingiyimanan jouduttua salamurhan uhriksi. Kambanda oli Ruandan kansanmurhan keskeisiä tekijöitä. Hän piti pääministerinä radiokuulutuksia, joissa hän kiihoitti hutuja vahingoittamaan tai tappamaan tutseja ja maltillisia hutuja. Kambanda määräsi myös tiesulkuja, joilla estettiin tutsien pakeneminen maasta.
Kambanda pidätettiin 18. heinäkuuta 1997 Nairobissa ja hänet siirrettiin samana päivänä Ruanda-tuomioistuimeen. Hän tunnusti oikeudenkäyntinsä alussa 1. toukokuuta 1998 syyllisyytensä. Hän olikin ensimmäinen henkilö, joka on tunnustanut kansainvälisessä oikeudessa syyllisyytensä kansanmurhasta.
Ruanda-tuomioistuin tuomitsi syyskuussa Kambandan elinikäiseen vankeuteen kansanmurhasta, salaliitosta kansanmurhan suorittamiseksi, kansanmurhaan yllyttämisestä, osallisuudesta kansanmurhaan ja rikoksista ihmisyyttä vastaan. Kambanda pyörsi kuitenkin tunnustuksensa vedoten siihen, että hänet oli pakotettu tunnustamaan, ja vaati muutosta tuomioon. Vetoomostuomioistuin vahvisti tuomioistuimen päätöksen ja totesi Kambandan olleen täysin tietoinen tunnustamisensa seurauksista. Kambanda oli pidätettynä Tansaniassa, mistä hänet siirrettiin kärsimään tuomiotaan Maliin Bamakon keskusvankilaan.
Jättijärvi
Jättijärvi on Pirkanmaalla Sastamalassa Jätinmaan kylässä sijaitseva järvi, joka kuuluu Kokemäenjoen vesistön Kauvatsanjoen valuma-alueen Kauvatsanjoen ala-osan alueen Kiikoisjoen alueeseen.
Maantiede
Järven pinta-ala on 20 hehtaaria ja sen pituus on 950 metriä ja leveys 350 metriä. Järven luusua sijaitsee järven lounaisrannalla, josta saa alkunsa noin 3 kilometriä pitkä laskuoja Kuorsumaanjärveen. Järveen laskee vain muutama oja, joista yksi laskee pohjoisesta Pikku-Jättin suolta.
Järven rantaviiva on 2,1 kilometriä pitkä ja ranta on pääosin moreeni- ja kalliopohjaista metsämaastoa. Järven pohjois- ja eteläpäät ovat avosuota ja länsirantaan rajautuu peltoa. Länsirannat ovat matalia ja kasvavat järviruohoa.
Historiaa
Vuoden 1855−56 Kalmbergin kartastossa järvi oli piirretty kaksi kertaa nykyistä pitemmäksi. Tämä viittaa järvenlaskuun, missä vedenpintaa on alennettu. Nykykartasta huomaa, että järvenlasku jakoi järven kahtia, josta ylin osa jäi suoksi (sisällään Pikku-Jätti lampi) ja alin osa säilyi järvenä. Vanhaan järvenpohjaan muodostui laajat avosuot.
Rusohuppuorneero
Rusohuppuorneero (Clibanornis erythrocephalus) on orneeroiden heimoon kuuluva varpuslintu.
Levinneisyys
Rusohuppuorneeroa tavataan Ecuadorissa ja Perussa. Sen kannan arvioidaan olevan 3 500–15 000 yksilöä. Lajia uhkaa nopea metsien tuhoutuminen, ja se on luokiteltu silmälläpidettäväksi.
Aracruz
pienoiskuva|135px|Aracruzin logo. Aracruz oli brasilialainen yritys, joka tuotti sellua ja paperia. Aracruz perustettiin 1972 São Paulossa. Liikevaihto oli vuonna 2007 1,9 mrd. $. Vuonna 2009 yritys fuusioitui VCP :n kanssa ja uuden yrityksen nimeksi tuli Fibria.
Veracel on Stora Enson ja Aracruzin yhdessä perustama tehdas Brasiliassa. Tehdas käynnistyi vuonna 2005. Tehdas tuottaa 900 000 tn sellua vuodessa. Valmistuessaan se oli maailman suurin eukalyptussellua valmistava tehdas.
The Hauntedin diskografia
The Haunted on ruotsalainen thrash metal -yhtye. Se perustettiin vuonna 1996, ja alkuperäisjäseniä olivat Patrick Jensen yhtyeestä Witchery, sekä Jonas Björler, Adrian Erlandsson ja Anders Björler At the Gatesista. Kaikki jäsenet (nykyiset ja entiset) ovat kotoisin Göteborgista, paitsi nykyinen rumpali Per Möller Jensen, joka on Tanskasta, sekä Patrik Jensen, joka on Tukholmasta.
Ministerin tytär
Ministerin tytär oli suomalainen televisiosarja. Poliittisen satiirin on kirjoittanut Jyrki Lehtola ja ohjannut Yle TV1:lle Tiina Lymi. Sarjaa esitettiin Yle TV1:ssä seitsemän jakson verran vuoden 2010 alussa. Jokaisessa jaksossa myös vieraili tunnettuja vaikuttajia politiikasta.
St. Mary'sin piirikunta
St. Mary'sin piirikunta on Yhdysvaltojen Marylandin osavaltiossa sijaitseva piirikunta. Sen väkiluku oli 113 510 vuonna 2019. Piirikunnan hallintokeskus on Leonardtownin kunta. Piirikunta on perustettu 24. tammikuuta 1637.
Kaljuheloharja
Kukat ja hedelmät
Kaljuheloharja kukkii keltaisin kukin huhti-lokakuussa. Se on kaksikotinen ja hyönteispölytteinen. Hedelmät kypsyvät touko-marraskuussa. Hedelmä on pähkylä.
Levinneisyys
Se on Kanariansaarilla endeeminen laji, jota kasvaa ainoastaan Gran Canarialla. Siellä sitä kasvaa rannoilla, tienvarsilla ja joutomailla.
The Sky
The Sky oli tähtitieteen harrastajille suunnattu yhdysvaltalainen aikakauslehti, jota julkaistiin vuosina 1935–1941. Lehti oli kuukausittain ilmestyneen The Amateur Astronomer -lehden seuraaja ja se fuusioitui vuonna 1941 The Telescope -lehden kanssa Sky & Telescope -lehdeksi.
Karhujärvi (Sastamala)
Karhujärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kauvatsanjoen valuma-alueen Kauvatsanjoen ala-osan alueen Kiikoisjoen alueeseen.
Maantiede
Järven pinta-ala on 4,8 hehtaaria ja sen pituus on 350 metriä ja leveys 200 metriä. Järven luusua sijaitsee järven etelärannalla, josta saa alkunsa noin 4 kilometriä pitkä Karhuoja. Karhuoja kulkee kuivatetun Metsäjärven kautta ja kääntyy Myllyojana länteen kohti Kiikoisjokea ja yhtyy siihen 1,3 kilometriä Putajan kylästä alavirtaan.
Järven rantaviiva on 0,93 kilometriä pitkä ja ranta on pääosin moreeni- ja kalliopohjaista metsämaastoa. Rannoilla on kolme loma-asuntoa ja sinne johtaa metsäautotie.
MSG
MSG tai msg voi tarkoittaa seuraavia:
Jussi Eloranta
Jussi Eloranta (s. 1967 ) on suomalainen kemisti ja professori. Hän toimii vuodesta 2015 alkaen fysikaalisen kemian professorina Kalifornian osavaltionyliopistossa Northridgessa. Hänet tunnetaan laskennallisen fysikaalisen kemian tutkijana.
Akateeminen ura
Jussi Eloranta opiskeli Jyväskylän yliopistossa matematiikkaa, kemiaa ja tietotekniikkaa. Työuransa hän aloitti 1983–1985 ohjelmoitsijana kemian laitoksella. Vuosina 1986–1987 hän oli ohjelmoitsijana Brandeisin yliopiston tietokonekeskuksessa Walthamissa, Massachusettsin osavaltiossa. Palattuaan kotimaahan hän toimi ylläpitotehtävissä Jyväskylän yliopiston IT-palvelukeskuksessa 1988–1993 ja suoritettuaan välissä opintoja vielä uudelleen 1996–1997.
Tohtoriksi Eloranta väitteli Jyväskylän yliopistossa 1997. Valmistumisen jälkeen hän toimi 1997–2000 post doc-tutkijana professori Henrik Kuntun tutkimusryhmässä Jyväskylän yliopiston kemian laitoksella. Sitten hän siirtyi vuosiksi 2000–2002 tutkijaksi professori Vartkess A. Apkarianin tutkimusryhmään Kalifornian yliopistoon (Irvinessä). Näiden tehtävien ohella Eloranta toimi 1998–2002 Suomen Akatemian tutkijana.
Professoriksi
Jussi Eloranta nimitettiin Jyväskylän yliopistoon määräaikaiseksi kemian professoriksi vuosiksi 2002–2006. Hänen pääasiallinen tehtävänsä oli kemianopettajien koulutus ja sen kehittäminen. Hän aloitti virassa elokuun alussa 2002.
Jyväskylästä Eloranta siirtyi Kalifornian osavaltionyliopistoon, Northbridgeen. Siellä hän toimi kemian ja biokemian laitoksella yliassistenttina 2006–2010 ja sen jälkeen vuodesta 2010 fysikaalisen kemian apulaisprofessorina. Hänet nimitettiin kokeellisen ja teoreettisen fysikaalisen kemian professoriksi vuonna 2015.
Tiedeura
Kemistinä Eloranta on tehnyt laskennallisen fysikaalisen kemian ja laajemminkin laskennallisen kemian tutkimusta. Hänen keskeisiä tutkimuskohteitaan viime vuosina ovat olleet nestemäisen heliumin kemialliset ja fysikaaliset ominaisuudet. Hän on tehnyt myös orgaanisten radikaalien elektronien paramagneettisen resonanssin tutkimusta nestefaasissa. Lisäksi hän on tutkinut pienten molekyylien matriisi-isolaatioita spektroskopian avulla sekä peroksidien dekompositoitumisreaktioita.
Muita saavutuksia
Kemian ohella Eloranta on ansioitunut tietotekniikan alalla. Hän on mm. kirjoittanut UNIX-käyttöjärjestelmän opaskirjan.
Harrastukset
Eloranta on vapaa-ajallaan innokas radioamatööri.
Tanskan Viro
Viron herttuakunta (tansk. Hertugdømmet Estland) tai Tanskan Viro (tansk. Dansk Estland), oli 1300-luvuilla ja uudelleen 1500-ja 1600-luvuillla olemassa ollut Tanskan valtakunnan hallitsema herttuakunta.
Tanska nousi merkittäväksi vallaksi 1100-luvulla. Sen intresseihin kuului toistuvien virolaisviikinkien hyökkäyksien päättäminen, jotka uhkasivat Tanskan kaupankäyntiä Itämerellä. Tanskan laivasto hyökkäsi Viroon vuosina 1170, 1194 ja 1197. Vuonna 1206 Valdemar II ja arkkipiispa Andreas Sunonis johtivat ryöstöretkeä Öselin saarelle eli Saarenmaalle. Tanskan kuninkaat väittivät Viroa omakseen, mikä sai tunnustuksen paavilta. Vuonna 1219 Tanskan laivasto rantautui Viron satamaan ja kukisti virolaiset Lindanisen taistelussa, joka toi pohjoisen Viron Tanskan vallan alle. Vuoden 1343 yrjönyön kapinan seurauksena Saksalainen ritarikunta valtasi alueet ja Tanska myi ne sille vuonna 1346.
Liivinmaan sodan aikana vuonna 1559 Saarenmaan-Läänemaan hiippakunta Pyhän Marian maalla myi maansa Tanskan kuninkaalle Fredrik II:lle 30 000 taalerin hintaan. Tanskan kuningas antoi alueen nuoremmalle veljelleen Magnukselle, joka saapui Saarenmaalle armeijan kera vuonna 1560. Koko Saarenmaasta tuli Tanskan hallitsema vuonna 1573 ja pysyi sellaisena, kunnes se siirrettiin Ruotsille vuonna 1645.
Deluxe Ski Jump
Pelaaminen
thumb|Kuvakaappaus pelistä Deluxe Ski Jump 4. Hyppyrimäestä ponnistetaan lentoon näpäyttämällä molemmat hiiren näppäimet pohjaan samaan aikaan. Hiirtä liikuttamalla voi muuttaa lentoasentoa. Hyppytaktiikat vaihtelevat mäittäin.
Versiot
Deluxe Ski Jump 3:ssa on yhteensä 40 mäkeä, joista suurin on Slovenian 281-metrinen ja pienin Serbian 69-metrinen. Yhdelläkään mäellä ei ole suoraa esikuvaa, vaan ne kaikki ovat itse suunniteltuja. Hyppääjien määrää ei ole rajoitettu, ja jokaisen pelaajan on mahdollista tallentaa omat ennätyksensä. Pelissä on mahdollista pelata niin maailman- kuin joukkuecupia sekä paikallisesti että maksullisena verkkopelinä.
Deluxe Ski Jump 4:ssa on 24 mäkeä, jotka on mallinnettu oikeiden hyppymäkien mukaisesti. HS94 Zakopane on pienin ja HS215 Planica on suurin.
Chitawanin piirikunta
Chitawanin piirikunta (, englanniksi myös muodossa Chitwan) on yksi Nepalin 75 piirikunnasta. Se sijaitsee Nepalin Keskisen kehitysalueen Narayanin vyöhykkeellä, linnuntietä vajaa sata kilometriä Kathmandusta länteen.
Chitawanin piirikuntaa rajaa etelässä Intian Biharin osavaltio. Lännessä piirikunnan naapurina on Nawalparasin, pohjoisessa Tanahun ja Gorkhan sekä idässä Dhadingin, Makwanpurin ja Parsan piirikunta.
Chitawanin piirikunnassa asui vuonna 2011 yhteensä 579 984 ihmistä (472 048 as. vuonna 2001). Piirikunnan pinta-ala on 2 218 neliökilometriä ja väestötiheys 262 as./km2. Hallinnollinen keskus on Bharatpurin kaupunki (143 836 as., 2011), joka sijaitsee linnuntietä noin 88 kilometriä Kathmandusta länteen.
Luonnonmaantieteellisesti piirikunta ryhmitellään yleensä osaksi Nepalin Keskistä alankoa (Terai). Tarkemmassa jaottelussa piirikunnasta 58,2 % sisällytetään alavampaan trooppiseen, 32,6 % ylempään trooppiseen ja 6,7 % subtrooppiseen kasvillisuusvyöhykkeeseen sekä 2,4 % vesistöihin kuuluvaksi.
Nepalin vuoden 2015 maanjäristyksen seurauksena piirikunnassa syntyi runsaasti järistystuhoja; muun muassa tuhansia koteja ja muita rakennuksia tuhoutui.
Pesäpallon suomensarja 1947
Pesäpallon suomensarja pelattiin kolmannen kerran kaudella 1947. Sarjan mestaruuden voitti Tainionkosken Urheilijat.
Ykkösmarkkinat
Lohkovoittajat Kaisaniemessä.
Tainionkosken Urheilijat ja Helsingin Pallo-Toverit nousivat suoraan mestaruussarjaan. Seinäjoen Maila-Jussit kolmosmarkkinoille.
Kakkosmarkkinat
Lohkojen kakkoset pelasivat karsintaturnauksen Imatralla.
Katajanokan Haukat kolmosmarkkinoille.
Kolmosmarkkinat
Karsintaan piti osallistua myös Riihimäen Pyrkivä ja Turun Toverit TUL:n puolelta, mutta nämä peruivat osanottonsa.
Nicholas McCarthy
Nicholas McCarthy -nimisiä henkilöitä ovat:
Maire Ojonen
thumb|Maire Ojonen vuonna 1950. Elsa Maire Ojonen (o.s. Valtonen; 17. kesäkuuta 1916 Tuprova – 14. tammikuuta 1995 Kotka) oli suomalainen kuvataiteilija ja laulaja, joka tunnetaan parhaiten Harmony Sisters -yhtyeen jäsenenä.
Ojonen oppi laulamaan ja soittamaan kitaraa lapsena Kotkan Pelastusarmeijassa äitinsä kanssa. Hän kirjoitti ylioppilaaksi Kotka Svenska Samskolanista ja opiskeli myös Ateneumissa.
Ojonen muutti Yhdysvaltoihin vuonna 1957 Harmony Sistersin hajoamisen jälkeen. Asuttuaan muutaman vuoden Suomessa hän muutti vuonna 1992 uudelleen Chicagoon, mutta juuri ennen kuolemaansa 78-vuotiaana hän muutti takaisin Kotkaan.
Norjan kuningaskunta (1814)
Vuosi 1814 oli käänteentekevä Norjan kuningaskunnan historiassa. Se alkoi Norjan ollen unionissa Tanskan kanssa, joka oli brittiläisen imperiumin saartamana, ja tuli luovutetuksi Ruotsin kuninkaalle. Toukokuussa perustuslaillinen sopimus julisti Norjan itsenäiseksi. Vuoden loppuun mennessä Norjan parlamentti oli sopinut liittymisestä personaaliunioniin Ruotsin kanssa. Vaikkei nationalistisia pyrkimyksiä toteutettukaan ennen vuotta 1905, oli vuosi 1814 käännekohta, joka tulisi johtamaan täysin itsenäiseen Norjaan.
Matti Jaatinen
thumb|Kymen läänin maaherra Matti Jaatinen työhuoneessaan Kouvolassa 1986. Matti Risto Väinö Jaatinen (15. huhtikuuta 1928 Jyväskylä – 29. heinäkuuta 2005 Kuusankoski) oli suomalainen maaherrana ja kansanedustajana toiminut kokoomuspoliitikko. Hän edusti Keski-Suomen läänin vaalipiiriä 1970–1984. Kymen läänin maaherraksi Matti Jaatinen siirtyi 12. helmikuuta 1984. Hän jäi virasta eläkkeelle 1993. Presidentin valitsijamies Jaatinen oli 1968, 1978 ja 1982.
Virtaitusaniainen
Virtaitusaniainen eli bolbitis (Bolbitis heteroclita) on saniaislaji, joka kuuluu heimoon Lomariopsidaceae. Sitä kasvatetaan akvaariokasvina.
Moottoripyöräilyn Indonesian Grand Prix
Indonesian Grand Prix on ratamoottoripyöräilyn MM-sarjan osakilpailu. Se ajettiin Sentul International Circuitin radalla kahdesti vuosina 1996 ja 1997. Vuonna 2022 Indonesiassa ajettiin uudella Mandalikan radalla Läntisessä Nusa Tenggarassa.
Jungfrau / Männlichen
Jungfrau / Männlichenillä laskettava Lauberhornin pujottelu kuuluu vuonna 1967 perustetun alppihiihdon maailmancupin klassikkokilpailuihin ja se on laskettu vuodesta 1930 alkaen Lauberhornin alppihiihtokilpailuissa. Jungfrau / Männlichen -rinne päättyy samalle maalialueelle kuin normaalisti edellispäivänä laskettava Lauberhornin syöksylasku. Kilpailut on nimetty Lauberhorn-vuoren mukaan, kun taas itse laskettelurinne on nimetty Männlichen- ja Jungfrau-vuorten mukaan.
Vuoteen 2003 saakka sunnuntainen Lauberhornin pujottelu muodosti yhdessä edellispäivän syöksylaskun kanssa alppiyhdistetyn. Vuonna 2004 alppiyhdistetty peruuntui syöksylaskun mukana ja vuodesta 2005 alkaen on laskettu perjantaina superalppiyhdistetty, jonka pujottelulasku lasketaan joko Jungfrau- tai Männlichen-rinteessä.
Reitti
thumb|left|260px|Jungfrau / Männlichenin loppuosaa. Jungfrau / Männlichen alkaa Allmendin rautatieaseman läheltä 1 506 metriä merenpinnan yläpuolella ja se päättyy Wengenin eteläpuolelle Schiltwaldin vuoristokylään 1 273 metriä merenpinnan yläpuolelle.
Laskettelurinteen erikoisuus on sen keskellä oleva puumökki. Laskusuunnassa mökin vasemmanpuoleinen laskettelurinne on lähempänä Jungfrau-vuorta ja siksi se on nimeltään Jungfrau. Laskusuunnassa oikeanpuoleinen laskettelurinne puolestaan on lähempänä Männlichen-vuorta ja siksi se on nimeltään Männlichen.
Jungfrau / Männlichen -rinne on yksi maailmancupin haastavimmista pujottelurinteistä, sillä siinä on paljon jyrkkyys- ja kaltevuusvaihteluita, keskivaiheilla jyrkkyys on enimmillään noin 70 prosenttia, kun taas loivimmalla kohdalla vähän lähdön jälkeen se on vain neljä prosenttia. Keskimääräinen jyrkkyys on noin 30 prosenttia.
Juusto katolle
"Juusto katolle" on suomalaisen rap-yhtye Teflon Brothersin kolmas single tulossa olevalta viidenneltä studioalbumilta. Sen julkaisi Universal Music 20. lokakuuta 2015. Kappaleen ovat tehneet yhtyeen jäsenet Mikko "Pyhimys" Kuoppala, Heikki Kuula ja Jani "Voli" Tuohimaa sekä Kyösti Salokorpi ja Jaakko Salovaara. Kappaleella esiintyy myös Setä Tamu.
Kappaleen musiikkivideo julkaistiin YouTubessa 20. marraskuuta 2015. Sen on ohjannut Samu Amunét.
Singlen B-puolena on "Posin kautta" -niminen kappale.
Judith Sheindlin
thumb|Sheindlin vuonna 2012. Judith Susan ”Judy” Sheindlin (o.s. Blum, s. 21. lokakuuta 1942), joka tunnetaan paremmin nimellä Judge Judy, on yhdysvaltalainen tuomari ja televisiopersoona. Vuodesta 1996 lähtien hän on esiintynyt ohjelmassa Judge Judy, jossa hän ratkoo henkilöiden välisiä kiistoja. Ennen televisiouraansa Sheindlin toimi yli 20 vuotta syyttäjänä ja tuomarina New Yorkin perheoikeudessa. Hän on yksi parhaiten palkatuista televisiopersoonista Yhdysvalloissa.
Rok Zima
Rok Zima (s. 7. elokuuta 1988 Kranj) on slovenialainen mäkihyppääjä. Zima edusti NSK Trzic Trifixiä. Urallaan hän osallistui vain yhteen mäkihypyn maailmancupin osakilpailuun; tammikuussa 2011 hän oli Willingenissä 34:s. Zima voitti Continental Cupin kokonaiskilpailun kaudella 2010–2011. Continental Cupissa hän kilpaili kaudet 2007–2012 ja voitti yhden osakilpailun sekä oli kahdeksan kertaa palkintokorokkeella.
Judith Sheindlin
Helmikuussa 1993 Los Angeles Times kirjoitti Sheidlinistä artikkelin, minkä jälkeen hänestä tehtiin juttu ohjelmaan 60 Minutes. Tämän jälkeen hänelle tarjottiin omaa ohjelmaa. Judge Judyn ensiesitys oli 16. syyskuuta 1996. Ohjelmaa levittää CBS Corporationiin kuuluva CBS Television Distribution.
Maaliskuussa 2015 Sheindlin teki levitysyhtiön kanssa sopimuksen ohjelman jatkosta vuoteen 2020 asti. Sheindlinille maksetaan palkkaa yli 47 miljoonaa dollaria vuodessa, mikä tekee hänestä yhden Yhdysvaltain parhaiten palkatuista televisiopersoonista. Ohjelmaa katsoo maassa keskimäärin 10 miljoonaa ihmistä viikossa, ja se on katsotuin syndikoitu ohjelma Yhdysvalloissa.
Sheindlin asuu miehensä kanssa Naplesin kaupungissa Floridassa ja osan vuodesta Greenwichissä Connecticutissa. Hän matkustaa kaksi kertaa kuussa yksityiskoneella Los Angelesiin, jossa ohjelma kuvataan.
Sheindlin ei määrittele itseään feministiksi. Hänen mielestään hän on toiminut yksilönä, eikä hän laske menestystään ryhmän ansioksi. Sheindlinin mielestä jokaisen yksilön sisällä on kyky olla oman tarinansa sankari.
Captain America: Civil War
Captain America: Civil War on vuonna 2016 ensi-iltansa saanut yhdysvaltalainen psykologinen toimintatrilleri ja supersankarielokuva, joka perustuu Marvel Comicsin sarjakuvahahmoon Kapteeni Amerikka. Elokuvan ovat ohjanneet Anthony ja Joe Russo, ja sen ovat käsikirjoittaneet Christopher Markus ja Stephen McFeely. Se on jatko-osa elokuville Captain America: The First Avenger (2011) ja Captain America: The Return of the First Avenger (2014). Se on Marvel Cinematic Universen (MCU) kolmastoista elokuva ja kolmannen vaiheen ensimmäinen elokuva. Elokuvan pääosissa esiintyvät Chris Evans, Robert Downey Jr., Scarlett Johansson, Sebastian Stan, Anthony Mackie, Don Cheadle, Jeremy Renner, Chadwick Boseman, Paul Bettany, Elizabeth Olsen, Paul Rudd, Emily VanCamp, Tom Holland, Frank Grillo, William Hurt ja Daniel Brühl. Elokuvassa erimielisyydet kansainväliseen valvontaan alistumisesta jakavat Kostajat kahteen ryhmittymään, joista Steve Rogersin johtama vastustaa valvontaa ja Tony Starkin johtama kannattaa sitä.
Captain America: Civil Warin kehitys alkoi vuoden 2013 lopulla, kun Markus ja McFeely alkoivat työstää sen käsikirjoitusta, lainaten konsepteja Mark Millarin ja Steve McNivenin sarjakuvasta Sisällissota (2006). Russon veljekset tuotiin takaisin ohjaajiksi vuoden 2014 alussa The Return of the First Avengerin testikuvausten positiivisen palautteen myötä. Elokuvan nimi paljastettiin lokakuussa 2014 ja Downeyn ilmoitettiin elokuvan mukana elokuvassa, muiden näyttelijöiden paljastuessa seuraavien kuukausien aikana. Kuvaukset alkoivat Atlantan Pinewood Studiosilla huhtikuussa 2015 ja päättyivät Saksassa elokuussa 2015.
Captain America: Civil Warin ensi-ilta oli 12. huhtikuuta 2016 Hollywoodin Dolby Theatressa. Suomessa se sai ensi-iltansa 27. huhtikuuta 2016 ja Yhdysvalloissa 6. toukokuuta 2016. Neljäs elokuva, Captain America: Brave New World, saa ensi-iltansa 26. heinäkuuta 2024 ja se tulee olemaan jatko-osa myös Disney+-sarjalle The Falcon and the Winter Soldier (2021), jossa Sam Wilsonista tuli uusi Kapteeni Amerikka.
Juoni
Vuonna 1991 Hydran laitoksessa, Siperiassa, aivopesty supersotilas James ”Bucky” Barnes herätetään kryostaasista ja lähetetään varastamaan laukku täynnä supersotilasseerumia ja tappamaan kaikki todistajat. Vuosi Sokovian taistelun jälkeen, Steve Rogers, Natasha Romanoff, Sam Wilson ja Wanda Maximoff ovat Lagosissa yrittämässä estää Brock Rumlowia varastamasta erästä biologista asetta. Epäonnistuttuaan yrityksessä, Rumlow yrittää itsemurhapommilla tappaa Rogersin. Wanda yrittää pidätellä räjähdystä ja lähettää sen muualle, mutta räjäyttää vahingossa erään rakennuksen ja aiheuttaa Wakandasta tulleiden avustustyöntekijöiden kuoleman.
Tony Stark ja ulkoministeri Thaddeus Ross vierailevat Kostajien tukikohdassa ja kertovat, että vastauksena kaikkien Kostajien käymien taisteluiden aiheuttamiin tuhoihin, Yhdistyneet kansakunnat aikoo ratifioida ”Sokovian sopimuksen”, jonka mukaan Kostajien tulee vastedes toimia vain, jos heidän toimintansa valvomiseksi perustettava kansainvälinen lautakunta sallii sen. Kostajien mielipiteet jakautuvat kahtia: Stark tukee valvontaa, koska tuntee syyllisyyttä Ultronin luomisesta ja Sokovian tuhosta, kun taas Rogers luottaa enemmän omaan arvostelukykyynsä kuin poliitikkojen. Mutta Wienin kansainvälisessä keskuksessa, jossa sopimus aiotaan ratifioida, tapahtuu pommi-isku, jossa myös Wakandan kuningas T’Chaka saa surmansa. Valvontakamerakuvan perusteella Barnesia epäillään syylliseksi ja T’Chakan poika, T’Challa, vannoo tappavansa hänet. Sharon Carterin paikannettua Barnesin olinpaikka, Rogers ja Wilson lähtevät luvatta Bukarestiin pidättääkseen Barnesin—Rogersin lapsuudenystävän ja taistelutoverin—itse, mutta päätyvät suojelemaan tätä sekä poliiseilta että T’Challalta, kunnes joutuvat pidätetyiksi.
Sillä välin, mies nimeltä Helmut Zemo oli tappanut Hydran Talvisotilas-ohjelman entisen valvojan, Vasily Karpovin, ja varastanut tältä kirjan, jonka sisältämillä venäjänkielisillä sanoilla Barnesin aivopesu oli mahdollista aktivoida. Hän soluttautuu Berliiniin ja lausuu kirjan sanat saadakseen Barnesin tottelemaan. Kuulusteltuaan tätä hetken, Zemo lähettää hänet riehumaan ympäriinsä. Rogers pysäyttää Barnesin ja vie hänet pois. Tultuaan järkiinsä, Barnes paljastaa Zemon olevan Wienin pommi-iskun todellinen toteuttaja ja halunneen tietoja Hydran laitoksesta Siperiassa, jossa toisia aivopestyjä ”Talvisotilaita” pidettiin kryostaasissa. Kyvyttöminä luottamaan viranomaisiin, Rogers ja Wilson värväävät avukseen Wandan, Clint Bartonin ja Scott Langin. Stark suostuttelee Rossin lähettämään hänet pidättämään Rogersin ja kokoaa ryhmän, johon kuuluvat Romanoff, T’Challa, James Rhodes, Vision ja Peter Parker. Starkin ryhmä kohtaa Rogersin ryhmän Leipzig/Hallen lentoasemalla, missä he taistelevat toisiaan vastaan, kunnes Romanoff päästää Rogersin ja Barnesin pakoon. Muut Rogersin ryhmästä vangitaan ja lähetetään Lautaksi kutsuttuun vankilaan, kun taas Rhodes halvaantuu Visionin ampuman säteen osuttua vahingossa häneen ja Romanoff lähtee maanpakoon.
Tutkittuaan todisteita Zemon syyllisyydestä, Stark kuulustelee Wilsonia Rogersin päämäärästä. Kertomatta Rossille, hän lähtee Hydran laitokseen Siperiaan auttamaan Rogersia ja Barnesia, T’Challan seuratessa salaa perässä. Sillä välin Zemo oli tappanut muut Talvisotilaat ja hän näyttää arkistoista löydetyn valvontakamerakuvan, joka paljasti Barnesin tappaneen aivopestynä Starkin vanhemmat osana tehtäväänsä vuonna 1991. Raivostuneena tästä sekä siitä, että Rogers tiesi totuuden, Stark kääntyy häntä ja Barnesia vastaan, katkaisten taistelun aikana Barnesin mekaanisen tekokäden. Rogers tuhoaa Starkin puvun kaarireaktorin ja pakenee Barnesin kanssa, jättäen kilpensä taakseen. Uskoen onnistuneensa kostamaan poikansa, vaimonsa ja isänsä kuolemat Sokoviassa ajamalla Kostajat toisiaan vastaan, Zemo yrittää tehdä itsemurhan, mutta T’Challa estää sen ja luovuttaa hänet viranomaisille.
Muutaman päivän kuluttua Stark on asentanut Rhodesin jalkoihin ulkoiset tukirangat, jotta tämä voisi taas kävellä, samaan aikaan kun Rogers vapauttaa vangitut toverinsa Lautalta. Lopputekstien välissä näytetyssä kohtauksessa Barnes on saanut turvapaikan Wakandasta ja päättää vaipua takaisin kryostaasiin, kunnes parannuskeino hänen tilaansa löytyy. Lopputekstien jälkeisessä kohtauksessa Peter Parker kokeilee Starkin päivittämien uusien seittisinkojensa muita ominaisuuksia.
Kehitys
Anthony ja Joe Russo vahvistivat maaliskuussa 2014 ohjaavansa elokuvasarjan kolmannen osan. He kertoivat, että Kevin Feige tuottaisi elokuvan, Chris Evans palaisi näyttelemään Kapteeni Amerikkaa ja käsikirjoituksen tekisivät Christopher Markus ja Stephen McFeely. Markus ja McFeely paljastivat alkaneensa työstää käsikirjoitusta vuoden 2013 lopulla. Kuvaaja Trent Opaloch ja säveltäjä Henry Jackman työskentelevät myös elokuvassa.
Marvel esitteli elokuvan ensin nimellä Captain America: Serpent Society, mikä viittasi sen nimiseen rikollisjoukkoon Kapteeni Amerikka -sarjakuvissa. Lokakuussa 2014 Marvel paljasti elokuvan todellisen nimen Captain America: Civil War, vahvistaen sen olevan sovitus sarjakuvien Sisällissota-tarinasta ja että elokuvan ensi-ilta on 6. toukokuuta 2016.
Roolijako
Marvel tiedotti lokakuussa 2014 Robert Downey Jr.:n palaavan Rautamiehen rooliinsa ja että Chadwick Boseman esittäisi Mustaa Pantteria. Kuukauden lopussa Sebastian Stanin ilmoitettiin palaavan Bucky Barnesin / Talvisotilaan rooliin. Marraskuussa 2014 Daniel Brühl valittiin näyttelemään toistaiseksi tuntematonta hahmoa ja Frank Grillon kerrottiin palaavan Brock Rumlow’n rooliin. Tammikuussa 2015 Scarlett Johanssonin ilmoitettiin palaavan näyttelemään Mustaa Leskeä, Jeremy Rennerin ilmoitettiin maaliskuussa palaavan Haukansilmän rooliin sekä huhtikuussa Elizabeth Olsenin palaavan Wanda Maximoffin rooliin. Huhtikuussa Daniel Brühl myös paljasti roolihahmonsa Helmut Zemoksi.
Hämähäkkimiestä oli kaavailtu esiintymään elokuvassa jo syksystä 2014 asti. Myöhemmin Marvel ja Sony Pictures saivat aikaan sopimuksen, jolla hahmo pääsee osaksi elokuvia. Kesäkuussa 2015 uudeksi Hämähäkkimiehen näyttelijäksi valittiin Tom Holland ja hahmo esiintyy sooloelokuvassaan vuonna 2017. Marvel ei silloin kuitenkaan vielä vahvistanut hahmon esiintymistä Civil Warissa. Kuun lopulla kuvaukset oli saatu jo puoleenväliin Heinäkuussa 2015 Feige paljasti Hope van Dynen / Ampiaisen olleen elokuvan alkuperäisessä käsikirjoituksessa, hänen saatuaan pukunsa Ant-Manin lopussa, mutta hänet poistettiin elokuvasta, koska ”Civil Warissa on jo niin monen monta hahmoa, ettemme halua tehdä hänelle karhunpalvelusta, niin kuin että hän lentää sisään, kertoo saaneensa oman puvun, ja lentää tiehensä. Emme ole nähneet häntä [vielä] Ampiaisena emmekä halua riistää mahdollisuutta nähdä hänet puvussaan ensimmäistä kertaa, tai taistelemassa Scottin rinnalla tavalla, jolla se voisi toimia, joten toistaiseksi säästämme sen myöhemmäksi.” Kuukauden lopussa toinen Spider-Man: Homecomingin käsikirjoittajista, Jonathan M. Goldstein, vahvisti Hollandin esiintyvän Civil Warissa.
Syyskuussa 2015 Mark Ruffalo, joka näyttelee MCU-elokuvissa Bruce Banneria / Hulkia, kertoi hahmonsa olleen Civil Warin alkuperäisessä käsikirjoituksessa, mutta Age of Ultronin lopun tapahtumien vuoksi se poistettiin, koska Marvel ei tässä elokuvassa ”halunnut paljastaa missä hän on ja miksi”. Helmikuussa 2016 Freemanin roolihahmon paljastettiin olevan Everett Ross, terrorisminvastaisen yksikön jäsen, joka on sarjakuvissa ollut tekemisissä myös Mustan Pantterin kanssa. Huhtikuussa Alfre Woodardin ja Jim Rashin paljastettiin esiintyvän elokuvassa, sekä vahvistettiin Marisa Tomein esiintyminen May Parkerin roolissa.
Kuvaukset
thumb|right|Captain America: Civil Warin kuvauspaikka Atlantassa. Kuvaukset alkoivat huhtikuussa 2015 Atlantan Pinewood Studiosilla. Elokuun alussa tuotanto siirtyi Berliiniin, ja kuvauspaikkoihin kuuluu myös kaupungin olympiastadion sekä Leipzig/Hallen lentoasema Schkeuditzissa. Kuvaukset päättyivät elokuun 2015 lopulla.
Jälkituotanto
Industrial Light & Magic (ILM) vastaa elokuvan erikoisefekteistä.
Julkaisu
Captain America: Civil War sai ensiesityksensä Dolby Theatressa 12. huhtikuuta 2016. Suomessa elokuva sai ensi-iltansa 27. huhtikuuta 2016 ja Yhdysvalloissa 6. toukokuuta 2016.
Markkinointi
Elokuvan ensimmäinen traileri esitettiin Jimmy Kimmel Live! -keskusteluohjelmassa 24. marraskuuta 2015. Traileri saavutti ensimmäisen vuorokauden aikana yli 61 miljoonaa katselukertaa rikkoen Avengers: Age of Ultronin 34 miljoonan ennätyksen vuodelta 2014. Super Bowl 50:n aikana 7. helmikuuta 2016 esitettiin teaser-traileri, joka herätti eniten keskustelua kaikista samana päivänä julkaistuista trailereista. Elokuvan toinen ja viimeinen traileri julkaistiin 10. maaliskuuta 2016.
Evansin mahdollinen paluu
Feigen mukaan Civil War on viimeinen osa Kapteeni Amerikan elokuvatrilogiasta, joka alkoi elokuvan The First Avenger myötä. Vaikka kyseessä on viimeinen sooloelokuva Evansin sopimuksessa Marvel Studiosin kanssa, Evans ilmoitti syyskuussa 2015 olevansa valmis pidentämään sopimusta pidemmällekin kuin hänen tämänhetkisen sopimuksensa viimeisiin elokuviin, Avengers: Infinity Wariin ja Avengers: Endgameen, asti. Marraskuussa 2018 Joe Russo vihjaili, ettei Evansin rooli Kapteeni Amerikkana olisi ohi vielä Endgamen jälkeen. Marraskuussa 2019, kun Evansilta kysyttiin palaisiko hän koskaan näyttelemään hahmoa, Evans vastasi ”Koskaan ei sanota ei koskaan. Rakastan hahmoa. En tiedä.” ja lisäsi, ”On vaikea sanoa ei, mutta en mielelläni sano myöskään kyllä.” Tammikuussa 2021 Evansin raportoitiin tehneen sopimus palaamisesta Kapteeni Amerikan rooliin vähintään yhteen projektiin. Evans olisi mukana lähinnä sivuroolissa, niin kuin Downey oli ollut muun muassa Civil Warissa, Iron Man -elokuvasarjan päätyttyä elokuvaan Iron Man 3 (2013). Evans kuitenkin väitti raportin tulleen hänelle ”uutisena”. Projektin, jossa hänen on raportoitu palaavan olisi erillinen neljännestä Captain America -elokuvasta.
The Falcon and the Winter Soldier ja Captain America: Brave New World
Yksi Marvel Studiosin Disney+-sarjoista, The Falcon and the Winter Soldier, julkaistiin 2021, Malcolm Spellmanin toimiessa pääkäsikirjoittajana ja Kari Skoglandin ohjatessa sarjan. Se keskittyi Mackien ja Stanin hahmoihin, Sam Wilsoniin / Haukkaan sekä Bucky Barnesiin / Talvisotilaaseen. Cheadle, Brühl, VanCamp ja Kasumba palasivat James ”Rhodey” Rhodesin, Helmut Zemon, Sharon Carterin ja Ayon rooleihin, ja Georges St. Pierre palasi Captain America: The Return of the First Avengeristä Georges Batrocin rooliin.
23. huhtikuuta 2021, samana päivänä, jona The Falcon and the Winter Soldierin päätösjakso julkaistiin, The Hollywood Reporter raportoi neljännen Kapteeni Amerikka -elokuvan olevan kehityksessä. Elokuva toimii jatkona sarjan tapahtumille ja sen käsikirjoittaa Spellman yhdessä Dalan Mussonin kanssa, joka käsikirjoitti The Falcon and the Winter Soldierin viidennen jakson. Saman vuoden elokuussa Mackie sitoutui elokuvan pääosan esittäjäksi. Julius Onah valittiin heinäkuussa 2022 elokuvan ohjaajaksi. Elokuva julkistettiin virallisesti vuoden 2022 San Diego Comic-Con Internationalissa nimellä Captain America: New World Order. Kesäkuussa 2023 elokuva sai kuitenkin uuden nimen: Captain America: Brave New World. Ramirez ja Lumbly palaavat Torresin ja Bradleyn rooleihin, minkä lisäksi Tim Blake Nelson palaa The Incredible Hulkista (2008) näyttelemään Samuel Sternsiä, Shira Haas näyttelee Sabraa, ja Harrison Ford näyttelee Thaddeus Rossia, korvaten hahmon alkuperäisen näyttelijän, edesmenneen William Hurtin. Elokuva saa ensi-iltansa 26. heinäkuuta 2024.
Ruso-orneero
Ruso-orneero (Clibanornis rectirostris) on orneeroiden heimoon kuuluva varpuslintu.
Levinneisyys
Ruso-orneeroa tavataan Brasiliassa ja Paraguayssa. Lajin kanta on vakaa, ja se on luokiteltu elinvoimaiseksi.
Jean-Pierre Melville
Jean-Pierre Melville (20. lokakuuta 1917 Pariisi, Ranska – 2. elokuuta 1973 Pariisi, Ranska) oli etenkin rikoselokuvistaan tunnettu ranskalainen ohjaaja. Hänen maineikkampia teoksiaan ovat Punainen ympyrä ja Yön sudet.
Melvillen varhaiset elokuvat olivat Ranskan uuden aallon ohjaajien esikuvia. Melvillen oikea nimi on Jean-Pierre Grumbach, mutta toimiessaan toisen maailmansodan aikana Ranskan vastarintaliikkeessä hän otti käyttöön nimen Melville kunnioituksesta arvostamaansa kirjailijaa Herman Melvilleä kohtaan ja käytti sitä elämänsä loppuun saakka.
Sano että jäät
Sano että jäät on joulukuussa 2002 ilmestynyt Yön single. Sen nimikappale on seuraavana vuonna ilmestyneeltä albumilta Rakkaus on lumivalkoinen ja se on mukana myös Aleksi Mäkelän ohjaaman Pahat pojat -elokuvan soundtrackillä. Elokuvassa kuullaan lisäksi singlen toinen kappale Niin paljon me teihin luotettiin, joka alun perin on vuonna 1985 julkaistulta albumilta Myrskyn jälkeen. Selin oli kuullut sen ensimmäistä kertaa jo tuoreeltaan studiosessioiden aikana tuottaja T. T. Oksalan esittelemänä helsinkiläisessä yökerhossa ja halusi kappaleen vuosia myöhemmin elokuvaansa. Uudelleenmiksauksen teki Dan Tigerstedt.
Single nousi Suomen viralliselle listalle yhdeksän viikon ajaksi ja oli korkeimmillaan sijalla kahdeksan.
Talbotin piirikunta (Maryland)
Talbotin piirikunta on Yhdysvaltojen Marylandin osavaltiossa sijaitseva piirikunta. Sen väkiluku oli 37 181 vuonna 2019. Piirikunnan hallintokeskus on Eastonin kunta. Piirikunta on perustettu vuonna 1661.
Nanny Lilius
Nanny Maria Lilius (15. huhtikuuta 1863 Kangasala – 1941 Helsinki) oli Oulussa 1890–luvulta aina 1930–luvulle vaikuttanut nuorsuomalaisuuteen suuntautunut opettaja, joka oli keskeinen toimija Oulun Suomalaisen Yhteiskoulun perustamisessa ja sen toiminnassa aina 1930–luvulle asti. Hän toimi ensimmäisen sortokauden aikana naiskagaaleissa.
Trolli
Trolli tai trollaus voi tarkoittaa ainakin seuraavia asioita:
Nanny Lilius
Elämäkerta
Nanny Liliuksen vanhemmat olivat varatuomari Frans Emil Lilius ja Mathilda Maria Hildén. Hänen veljensä Frans Oskar Lilius oli 1900-alun senaattori ja itsenäisen Suomen 1920-luvun oikeusministeri. Nanny Lilius opiskeli Tampereen tyttökoulun jälkeen ranskalaisessa koulussa Sveitsissä. Helsingissä hän jatkoi ranskan ja saksan opintoja ja suoritti opettajatutkinnon.
Opiskelunsa jälkeen vuodesta 1889 Lilius toimi Oulussa ranskan ja saksan kielen opettajana Oulun Lyseossa. Siellä hän tutustui ruotsin kielen ja uskonnonlehtori Mauno Rosendaliin, joka oli ajan uuden poliittisen aatteen nuorsuomalaisuuden puolestapuhuja. Kumpikaan heistä ei osallistunut ajalle tyypillisiin kielikiistoihin.
Rehtori Mauno Rosendal oli ensimmäisen sortokauden näkyviä suomalaisia venäläistämistoimien vastustajia Suomessa ja erityisesti Oulussa. Niinpä kenraalikuvernööri Nikolai Bobrikov karkotti Rosendalin vuonna 1903, jonka jälkeen hän asui perheineen Ruotsissa. Maanpakolaisaikanaan Rosendal kirjoitti uskonnollisesti herännäisenä herännäisyyden historiaa, jonka Lilius käänsi ruotsiksi. Nanny Lilius oli samaan aikaan nuorsuomalaisessa naisten laittomien painotuotteiden kuljettamista tekevässä järjestössä, ns. naiskagaaleissa. Muita tunnettuja naiskagaaleja oli Päivälehden silloinen toimittaja Tekla Hultin.
Mauno Rosendal oli perustanut yhdessä Nanny Liliuksen kanssa vuonna 1902 Oulun Suomalaisen Yhteiskoulun, jonka rehtorina Rosendal toimi aina kuolemaansa vuoteen 1917 asti. Koska yhteiskoulussa oli niin poikia kuin tyttöjä, tarvittiin kouluun johtajatar, jota tehtävää Lilius hoiti aina eläkkeelle siirtymiseen asti vuoteen 1928. Sen jälkeen hän toimi koulussa vielä kuusi vuotta ranskan kielen tuntiopettajana vuoteen 1934.
Nanny Liliukselle Oulun suomalainen yhteiskoulu oli työpaikan lisäksi myös tärkeänä henkilökohtaisen taloudellisen tukemisen kohteena. Hän lahjoitti koululle opetusvälineitä ja kalustoa, kuten uuden koulurakennuksen valmistuttua uuden pianon. Liliuksen kuoleman jälkeen 1941 kouluun tuli tieto, että hän oli testamentannut sille suuren osan omaisuudestaan, joka koostui hänen vanhempiensa ja naimattoman edesmenneen veljensä Frans Oskar Liliuksen perinnöistä sekä itse hankituista Kalevan osakkeista.
Satanta
Satanta (1820–1878) oli kiowa-intiaanien sotapäällikkö. Hänen omakielinen nimensä oli Set-Tainte, jonka lisäksi hänet tunnettiin amerikkalaisten keskuudessa myös nimellä White Bear (suom. 'valkoinen karhu'). Häntä on yleisesti pidetty hyvin erikoisena ja vaikeana ihmisenä, josta on löytynyt useita eri puolia. Idässä Satanta tunnettiin "Tasankojen kaunopuhujana" ja maanläheisenä filosofina, jonka osuus kiowien rauhanneuvotteluissa oli merkittävä. Texasissa hän näytti toisen puolen itsestään Warren Wagon Trainin verilöylyn pääsuunnittelijana.
Levottoman aikakauden päällikkönä
Satantan tarkkaa syntymäaikaa ja -paikkaa ei ole yleisessä tiedossa, eikä hänen nuoruudestaan löydy luotettavia merkintöjä. Ruumiinrakenteeltaan hänet on kuvattu lapsesta lähtien kookkaaksi. Hänen nimeään Set-Tainte eivät pystyneet lausumaan kuin kiowat, joten nimi muotoiltiin helpompaan muotoon Satanta. Soturina hän osoittautui erinomaiseksi taisteltuaan ylipäällikkö Dohasanin alaisuudessa monien vuosien ajan.
Satanta nousi 1860-luvun alussa päällikön asemaan. Yhdessä muiden alipäälliköiden tavoin hän käytti sodan ja diplomatian keinoja hillitsemään Texasissa Yhdysvaltain asutuksen lisääntyvää leviämistä. Vuosina 1865 ja 1867 hän osallistui neuvotteluihin kiowien maiden luovuttamisesta Yhdysvalloille. Reservaattiin siirtymisen vaikeutui, kun everstiluutnantti George Armstrong Custerin joukot hyökkäsivät vuonna 1868 läheiseen cheyennien talvileiriin ja surmasivat yli sata intiaania. Verilöylyn pelästyttäminä uuteen reservaattiin matkaavat kiowat lähettivät lapsensa ja naisensa päinvastaiseen suuntaan. Custer pidätytti vaikutusvaltaisimmat kiowapäälliköt Lone Wolfin ja Satantan ja piti heidät vankeudessa, kunnes kiowat oli saman vuoden loppuun mennessä saatu reservaattiin.
Kiowien ja Yhdysvaltojen väliset vihamielisyydet lisääntyivät uudelleen vuoden 1870 aikana. Satanta ja suurin osa kiowista vihasivat elämää reservaatissa. Intiaaniasiamiesten kautta tuleva naudanliha oli sitkeää eikä ollut verrattavissa biisonin lihaan. Heille tarjottu maissi oli mautonta. Hallituksen vuotuisten muona-annosten pieneneminen ja valkoisten metsästäjien järjestämät biisonien joukkoteurastukset eteläisillä tasangoilla saivat Satantan johtamaan sotapäällikkönä kiowat hyökkäyksiin Texasin uudisasutuksia vastaan. Kun Satanta kiowineen palasi reservaattiin, he eivät myöntäneet olleensa hyökkäysten takana.
Seuraavana vuonna Satantan katkeruus kasvoi. Hän liittyi reservaattiensa kurinalaisuudesta tarpeeksi saaneisiin kiowiin ja comancheihin, ja johti nämä eteläisillä tasangoilla liikkuvien vankkurikaravaanien kimppuun. Näistä hyökkäyksistä historiaan on jättänyt surullisen merkkinsä toukokuussa 1871 suoritettu Warren Wagonin verilöylynä tunnettu tapahtuma. Satanta ja noin sadan soturin joukko, joista osa oli aseistettu uusin kiväärein, pysäytti maissia kuljettavan karavaanin ja surmasi seitsemän vankkurinkuljettajaa. Eräs kuljettajista oli kahlittu vankkurin pyörään ja poltettu. Tapahtumapaikalta pakoon selvinnyt vahvisti surmien tekijöiden olleen reservaatistaan poistuneita kiowia. Intiaanit olivat halunneet aseita ja ammuksia. Satanta myönsi myöhemmin olleensa murhaajien johtaja ja perusteli tekoa reservaatin ankeilla oloilla.
Satanta joutui valkoisen tuomioistuimen eteen, ja hänet tuomittiin vankeuteen kahden muun kiowan kanssa. Alkuperäinen murhasyyte hylättiin, ja kahden vuoden kuluttua Satanta pääsi moitteettoman käytöksen ansiosta ehdonalaiseen vapauteen. Vapautuminen osui kuitenkin mahdollisimman huonoon aikaan. Comanchien merkittäväksi johtajaksi noussut Quanah Parker aloitti samanaikaisesti laajamittaiset hyökkäykset Texasin siirtolaisasutuksia vastaan. Vuonna 1873 aikana Parker ja hänen soturinsa, joihin kuului hänen oman heimonsa lisäksi kiowia, cheyennejä ja arapahoja, levittivät pelkoa ympärilleen ja saivat seuraavana vuonna aikaan parikymmentä yhteenottoa Yhdysvaltain armeijan kanssa Red Riverin sodassa.
Huntsville
thumb|right|Huntsvillen vankila 1870-luvulla. Viimeisistä sodista sivussa pysynyt Satanta pidätettiin uudelleen vuonna 1874. Hän kielsi osallisuutensa, mutta hänen sanojaan ei uskottu, ja hänet passitettiin Texasin valtionvankilaan Huntsvilleen neljäksi vuodeksi. Määräajan tultua täyteen hän vankilaelämän masentaneena, sairaana ja katkeroituneena kertoi kärsineensä vankeustuomionsa ja haluavansa vapauteen. Kun Satantan pyyntöihin ei suostuttu, hän hakeutui vankilan lääkärin vastaanotolle. Lääkäri lähetti Satantan vankilan sairaalaan, jossa tämä lokakuussa 1878 teki itsemurhan heittäytymällä toisen kerroksen ikkunasta pää edellä maahan.
Pietro Antonio Giramo
Pietro Antonio Giramo oli 1600-luvun ensimmäisellä puoliskolla Napolissa vaikuttanut italialainen säveltäjä.
Giramo julkaisi muun muassa kahden kirjan verran aarioita vaihtelevalle määrälle laulajia. Levymerkeillä Naxos ja Opus 111 on julkaistu hänen sävellystensä esityksiä. Giramo oli aktiivinen ainakin jo vuonna 1619 ja kuoli vuoden 1630 jälkeen.
Johan Gabriel von Bonsdorff
Johan Gabriel von Bonsdorff (26. syyskuuta 1795 Turku – 13. toukokuuta 1873 Helsinki ) oli suomalainen juristi ja kameralisti.
Henkilöhistoria
Von Bonsdorffin isä oli arkkiatri Gabriel von Bonsdorff ja veli kemisti Pehr Adolf von Bonsdorff. Johan Gabriel von Bonsdorff väitteli lakitieteen tohtoriksi 1818 ja toimi senaatin kamari- ja tilitoimituskunnan kamreerina vuodesta 1826. Erotessaan virasta 1844 hän sai valtioneuvoksen arvon, mutta jatkoi työtä julkisissa tehtävissä. Hän oli ministerivaltiosihteeri Alexander Armfeltin ystävä ja siksi hänellä oli vaikutusvaltaa maan asioihin. Von Bonsdorff osallistui aatelissäädyssä valtiopäiville 1863–1864 ja 1867.